stanford-oval/wikipedia huggingface dataset:
Baškiirien autonominen sosialistinen neuvostotasavalta

Baškiirien ASNT:n vaakuna
Baškiirien autonominen sosialistinen neuvostotasavalta (Baškirian/Baškiirien ASNT) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Baškirian alueen. Neuvostoliiton hajottua Baškiria julistautui suvereeniksi valtioksi ja liittyi osaksi Venäjän federaatiota.
| n k  Autonomiset sosialistiset neuvostotasavallat |
| --- | --- |
Jäsenvaltiot:  Abhasia  Adžaria  Baškiirit  Burjaatti-Mongolit  Dagestan  Jakuuttit  Kabardi-Balkaria  Kalmukkia  Karakalpakia  Karjala  Kazakit  Kirgiisit  Komi  Krim  Mari  Moldavia  Mordva  Nahitševan  Pohjois-Ossetia  Tadžikistan  Tataarit  Tšetšenia ja inguušia  Tšuvassia  Turkestan  Tuva  Udmurtia  Volgan saksalaiset  Vuoristo 
↑  К 100-летию образования Республики Башкортостан: история в документах www.shpl.ru. Viitattu 31.1.2025.
↑  Башкирская Автономная Советская Социалистическая Республика www.booksite.ru. Viitattu 31.1.2025.
Jean Moreau de Séchelles

Jean Moreau de Séchelles, piirros Jean Valaden vuonna 1760 tekemästä muotokuvasta.
Jean Moreau de Séchelles (10. toukokuuta 1690 Pariisi – 31. joulukuuta 1760) oli ranskalainen virkamies ja poliitikko, joka toimi Ranskan valtiovarainministerinä Ludvig XV:n valtakautena. Hänen mukaansa on nimetty Intian valtamerellä sijaitsevat Seychellit.
Séchelles oli Ranskan valtiovarainministerinä (contrôleur-général des finances) vuosina 1754–1756. Hän oli Ranskan tiedeakatemian kunniajäsen vuodesta 1755 ja sen puheenjohtaja vuonna 1757. Ranskan vallatessa Seychellit vuonna 1756 ne saivat nimekseen Séchelles hänen mukaansa. Kun saariryhmä siirtyi vuonna 1810 Isolle-Britannialle, nimi muutettiin muotoon Seychelles.
Ranskan vallankumouksen aikainen poliitikko Marie-Jean Hérault de Séchelles oli Séchellesin tyttärenpojanpoika.
Jason Pominville

| Jason Pominville |
| --- | --- |

Henkilötiedot
Syntynyt: 30. marraskuuta 1982 (ikä 42) Repentigny, Quebec, Kanada
Kansalaisuus:   Yhdysvallat  Kanada
Jääkiekkoilija
Lempinimi:  The Mayor of Pominville, The Mayor J-Pom, Pommers
Pelipaikka:  oikea laitahyökkääjä
Maila:  oikea
Pituus:  183 cm
Paino:  85 kg
Seura
Seura:  ei sopimusta
Sarja:  NHL
Pelinumero:  29
Pelaajaura
Pääsarjaura:  2002–
Aik. seurat:  Rochester Americans (AHL)   Buffalo Sabres (NHL)   Adler Mannheim (DEL)   Minnesota Wild (NHL)
NHL-varaus:  55. varaus, 2001 Buffalo Sabres
Jason John Pominville (s. 30. marraskuuta 1982 Repentigny, Quebec, Kanada) on Kanadassa syntynyt, Yhdysvaltain maajoukkuetta edustanut ammattilaisjääkiekkoilija, pelipaikaltaan oikea laitahyökkääjä. Hänellä ei ole tällä hetkellä voimassa olevaa pelaajasopimusta.
Ura > Juniorivuodet

Ennen ammattilaisuraansa Pominville kiekkoili vuodet 1999–2002 	Shawinigan Cataractesissa juniorisarja LHJMQ:ssa. Hän ylitti sadan runkosarjapisteen rajan kahdella kaudella kolmesta täydestä. Kaudella 2000–2001 hän oli LHJMQ:n kymmenenneksi paras pistemies ja maalintekijä tehtyään 113 tehopistettä, 46 maalia ja 67 syöttöpistettä, 71:ssä runkosarjaottelussa ja kaudella 2001–2002 sarjan seitsemänneksi paras pistemies ja sen maalipörssin jaetulla toisella sijalla Matthew Lombardin kanssa tehtyään 121 tehopistettä, 57 maalia ja 64 syöttöpistettä, 66:ssa runkosarjaottelussa.
Shawiniganin sisäisissä piste- ja maalipörsseissä Pominville oli 2000–2001 sijalla kolme Dominic Forget'n ja Radim Vrbatan jälkeen ja 2001–2002 hän oli joukkueensa paras maalintekijä ja toiseksi paras pistemies 124 tehopistettä keränneen Jonathan Bellemarren jälkeen. Pominville pelasi LHJMQ-vuosinaan yhteensä 199 runkosarjaottelua, joissa hänelle kertyi 255 tehopistettä, 107 maalia ja 148 syöttöpistettä. Pudotuspeliotteluja hän pelasi 23, joissa hän teki 17 tehopistettä, kahdeksan maalia ja yhdeksän syöttöpistettä. Vuonna 2002 hänet palkittiin LHJMQ:n herrasmiespelaajan palkinnolla Trophée Frank J. Selkellä ja nimettiin LHJMQ:n ensimmäiseen ja Kanadan pääjunioriliigojen kattojärjestön (Canadian Hockey League) kolmanteen tähdistökentälliseen.
Ura > Maajoukkue

Pominville syntyi ja varttui Kanadassa, mutta hänellä on myös Yhdysvaltain kansalaisuus, sillä hänen äitinsä syntyi Yhdysvalloissa. Hän pelasi ensimmäiset maaottelunsa jääkiekon maailmanmestaruuskilpailuissa 2008, joissa hän edusti Yhdysvaltoja.
Aiheesta muualla

Jason Pominville The Internet Hockey Databasessa (englanniksi)
Jason Pominville Elite Prospects. Everysport Media Group AB. (englanniksi)
Kerroskattila

Kerroskattila on kattila, jossa on monta osaa kerroksittain. Alin osa on joissakin malleissa tavallinen kattila. Ylempi osa voi olla myös umpinainen, mutta se voi olla myös reiällinen. Reiällistä ylempää osaa käytetään kasvisten höyryttämiseen ja umpinaista esimerkiksi puurojen hauduttamiseen. Useissa malleissa on kolme osaa, jolloin alimman osan päällä on höyrytyskattila ja ylimpänä haudutuskattila. Hyvät kerroskattilat on tehty ruostumattomasta teräksestä, ne sopivat kaikille liesityypeille mukaan lukien induktioliedet ja ne voidaan pestä koneella. Jotkut kerroskattilat soveltuvat parhaiten erityisesti tiettyihin tarkoituksiin, kuten puurojen hauduttamiseen.
Tet-hyökkäys

Tet-hyökkäys (myös Tet-offensiivi) oli Vietnamin sodassa vietnamilaisten kommunistijoukkojen tekemä suuri hyökkäys Etelä-Vietnamin asutuskeskuksiin paikallisen uudenvuoden juhlan aikaan 31. tammikuuta 1968. Vietkong ja Pohjois-Vietnamin armeija iskivät yhtäaikaisesti kymmeniin asutuskeskuksiin. Tunnetuin iskuista oli terroristihyökkäys Saigonin suurlähetystöön. Hyökkäys oli käytännössä yllätys, vaikka yhdysvaltalaisilla oli etukäteen vihiä siitä. Kommunistit tappoivat ainakin 2 000 siviiliä valtaamassaan Huessa. Yhdysvaltalaiset pitivät asemansa Khe Sanhissa. Sotilaallisesti tet-hyökkäys oli kommunistijoukoille tappio, koska suurin osa hyökkäyksistä lyötiin kolmen viikon sisään. Vietkong ja Pohjois-Vietnamin armeija menettivät puolet hyökänneistä 60 000 sotilaastaan, mutta hyökkäys oli merkki siitä, ettei Yhdysvallat ollut onnistunut kukistamaan sissien vastarintaa. Hyökkäys käänsi Yhdysvaltain väestön mielialaa entistä enemmän sotaa vastaan. Vietkongin sissien toiminta oli pitkään lamassa tet-hyökkäyksen jälkeen.
Hyökkäykset

Vietnamilaisten vuoden tärkein juhla on uuden vuoden vastaanotto Tết, jota juhlitaan neljä päivää. Siksi Yhdysvallat piti sissien hyökkäystä epätodennäköisenä, vaikka siitä tihkuikin tietoja vähän ennen hyökkäystä. Têt-juhlan päätyttyä 31. tammikuuta 1968 alkoi Etelä-Vietnamissa sissien suuri hyökkäys kaupunkeihin Củ Chi -tunnelien ja paikallisten asukkaiden tuella.
Iskuja tehtiin kaikkiin suurimpiin asutuskeskuksiin ja 70 000 sissiä valtasi yhteensä sata pientä ja suurta asutuskeskusta. Pohjois–Vietnamin kenraali Giáp aloitti hyökkäyksen suunnittelun jo vuonna 1967. Hyökkäyksen vähimmäistavoite oli Pohjois-Vietnamin pommitusten lopettaminen ja Yhdysvaltojen pakottaminen neuvottelupöytään, ja päätavoite yhdysvaltalaisten joukkojen poistuminen. Vaikkei Etelä-Vietnamin kansallisen vapautusrintaman ehdotuksesta solmitun aselevon aikaan tehty Têt-hyökkäys täysin onnistunutkaan tavoitteessaan, se jäi historiaan suurena sissien hyökkäysoperaationa.
Etelä-Vietnamin kansallisen vapautusrintaman sissit valtasivat Mekongin suiston 16 kaupungista 13. Pieni sissien kommandoryhmä yritti epäonnistuneesti kaapata Yhdysvaltain lähetystön Saigonissa. Sissit hyökkäsivät myös Yhdysvaltain ja Vietnamin armeijan päämajoja vastaan. 14 sissiä kaappasi Vietnamin radioaseman jääden 14 tunniksi loukkuun aseman sisälle, kunnes amerikkalaiset räjäyttivät heidät aseman mukana.
Huen taistelut, murhat

Etelä-Vietnamin kansallinen vapautusrintama ja Pohjois-Vietnamin armeija valtasivat entisen keisarillisen pääkaupungin Huến 31. tammikuuta. Etelä-Vietnamin ja Yhdysvaltojen takaisinvaltauksen aikana puolet kaupungista tuhoutui tykistön ja meri- ja ilmavoimien pommituksissa. 24. helmikuuta kaupunki kuului taas Etelä-Vietnamille, mutta taistelutoimien aikana oli sekä kommunistien teloituksissa että liittouman pommituksissa kuollut 5 000 Etelä-Vietnamin kansallisen vapautusrintaman ja Pohjois-Vietnamin sotilasta, 500 liittouman sotilasta ja tuhansia siviilejä.
Lopputulos

Maaliskuun puoliväliin mennessä hyökkäyksessä oli kuollut yhdysvaltalaisten arvioiden mukaan 40 000–50 000 vietnamilaista ja noin 6 000 Yhdysvaltain ja Etelä-Vietnamin armeijan sotilasta. Têt-hyökkäys oli Vietnamin sodan käännekohta. Têt-hyökkäys epäonnistui sotilaallisesti mutta oli sisseille suuri psykologinen voitto, joka alkoi kääntää Yhdysvalloissa yleistä mielipidettä sotaa vastaan.
Aiheesta muualla

Kuvia tai muita tiedostoja aiheesta Tet-hyökkäys Wikimedia Commonsissa
A Viet Nam Reappraisal Clark M. Clifford
Bibliography: The Tet Offensive and the Battle of Khe Sanh
Tet Offensive US History
|  Vietnamin sodan taistelut |
| --- | --- |
Ap Bac – Tonkininlahden välikohtaus – Bình Gia – Vung Be – Đồng Xoài – Operaatio Starlite – Gang Toi – Ia Đrăng – Operaatio Hastings – Operaatio Masher – A Shau – Xa Cam My – Đức Cơ – Long Tần – Operaatio Attleboro – Operaatio Cedar Falls – Tra Binh Dong – Operaatio Bribie – Operaatio Junction City – Operaatio Union – Kukkula 881 – Union II – Ong Thanh – Dak To – Tet-hyökkäys – Khe Sanh – Ensimmäinen Saigonin taistelu – Hue – Lang Vei – Kham Duc – Operaatio Speedy Express – Operaatio Dewey Canyon – Toinen Têt-hyökkäys – Hamburger Hill – Binh Ba – Snuol – Operaatio Tailwind – Operaatio Chenla I – Operaatio Ivory Coast – Operaatio Lam Son 719 – Operation Chenla II – Ban Dong – FSB Mary Ann – Pääsiäishyökkäys 1972 – 1. Quảng Trị – Loc Ninh – An Lộc – Kontum – 2. Quảng Trị – Svay Rieng – Phuoc Long – Buôn Ma Thuột – Operaatio New Life – Xuân Lộc – Truong Sa – Toinen Saigonin taistelu – Operaatio Linebacker I – Operaatio Linebacker II: 
| --- | --- |
Auktoriteettitunnisteet: Kansalliset :  Ranska  BnF data  Israel  Yhdysvallat  Tšekki
Jean-Christophe Boullion

| Jean-Christophe Boullion |
| --- | --- |
 Jean-Christophe Boullion vuonna 2007
Henkilötiedot
Kansalaisuus:   Ranska
Formula 1 -ura
Aktiivivuodet:  1995
Talli(t):  Sauber
Kilpailuja:  11
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Monacon Grand Prix 1995
Viimeinen kilpailu:  Tyynenmeren Grand Prix 1995
Jean-Christophe Boullion (s. 27. joulukuuta 1969, Saint-Brieuc, Ranska) on ranskalainen kilpa-ajaja, joka ajoi vuonna 1995 F1-sarjassa Sauber-Fordia.Boullion saavutti urallaan 3 MM-pistettä.
Boullion sai paikan Sauberilta, kun loukkaantumisen jälkeen paluun tehneen Karl Wendlingerin suoritustaso oli tallille pettymys. Boullion ajoi ensimmäisen kilpailunsa Monte Carlon kaduilla Monacon Grand Prix'ssa. Ranskalainen saikin noukittua kauden aikana muutaman pisteen, mutta oli huomattavasti heikompi kuin tallikaverinsa Heinz-Harald Frentzen, joka saavutti 15 MM-pistettä ja MM-pisteitden 9.sijan. Kauden kahteen viimeiseen kilpailuun Peter Sauber otti jälleen mukaan Wendlingerin, ja Boullionin viimeiseksi F1-kilpailuksi jäi Tyynenmeren Grand Prix Aidan Okayama Circuitilla syksyllä 1995. Vuonna 1996 Boullion toimi Williams-Renault'n testikuljettajana.
Boullion ajaa Sauber-autoa Britannian GP:ssä.
F1-uransa jälkeen Boullion on ajanut vakioautoja ja urheiluautoja, joiden parissa hän rakentanut menestyksekkään uran. Boullion on osallistunut useita kertoja Le Mansin 24 tunnin ajoon. Vuonna 2006 Boullion voitti urheiluautojen kestävyyskilpailujen Le Mans -sarjan parinsa Emmanuel Collardin kanssa. Boullion ja Collard ajoivat entisen ranskalaisen F1- ja urheiluautokuljettaja Henri Pescarolon tallin Pescarolo-Judd -autolla.
F1-tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1995 | Red Bull Sauber Ford | Sauber Sauber C14 | Ford V8 | BRA | ARG | SMR | ESP | MON 8 | CAN Kesk. | FRA Kesk. | GBR 9 | GER 5 | HUN 10 | BEL 11 | ITA 6 | POR 12 | EUR Kesk. | PAC Kesk. | JPN | AUS | 16. | 3 |
Aiheesta muualla

Le Mans -sarja (Arkistoitu – Internet Archive)
Pescarolo Sport (Arkistoitu – Internet Archive)
Bambukarhut

| Bambukarhut> Bamboo Bears バンブー・ベアーズ |
| --- | --- |
 Sarjan tunnusteksti suomenkielisessä versiossa.
Tyyli:  piirrosarja
Kestoaika:  noin 25 minuuttia
Kehittäjä(t):  Sicco Kingma
Alkuperämaa:  Ranska, Japani, Saksa, Espanja
Alkuperäiskieli:  japani
Verkko:  Suomi: MTV3
Esitetty:  Suomi: 18. elokuuta 1995 – 1996
Tuotantokausia:  1
Jaksoja:  52
Tunnuskappale:  "Sykkivä maa" (suomenkielinen versio) "Das Lied dieser Welt" (saksankielinen versio)
Tuotanto
Tuottaja(t):  Dennis Livson
Ohjaaja(t):  Bernard Deyries, Christian Choquet
Animaattori(t):  Jonathan Peel, Michael Stuart
Tuotantoyhtiö(t):  Mitsui & Co. Ltd., ZDF Enterprises GmbH, ZDF, TF1 SA, TVE SA, 4D Marina Prod., Pixibox
Aiheesta muualla
IMDb 
Bambukarhut (engl. Bamboo Bears, saks. Bambus Bären Bande, jap. バンブー・ベアーズ) on vuonna 1995 valmistunut ranskalais-japanilais-saksalais-espanjalainen piirrossarja. Sarjan tuotti Dennis Livson.
Sarjan tuotanto

Sarjan suunnittelusta ovat vastanneet muun muassa hollantilainen Sicco Kingma sekä brittiläiset Jonathan Peel, ja Michael Stuart, jotka olivat animoineet aikaisemmin televisioon Beatrice Potterin suosittuja satuja. Sarja animaatiot piirrettiin Koreassa ja väritettiin Ranskassa. Sarjan teossa tuki Maailman luonnon säätiö. Lisäksi Bambukarhujen animoinnissa ei käytetty animaatioiden teossa käytettäviä perinteisiä lukuisia muovikalvoja, vaan piirrokset skannattiin paperilta tietokoneelle. Samoin sarjan väritys tehtiin tietokoneella.Tuottaja Livson on kertonut Bambukarhujen olevan omista tuotannoista vaikein. Esimerkiksi sarjan nimeä Bambukarhut Livson myös pohti, koska tarkkaan ottaen panda ei ole karhu, vaan etäistä sukua karhuille.
Edellisistä Livsonin tuottamista sarjoista poiketen Bambukarhuja alettiin esittämään ensimmäisenä Suomessa elokuussa 1995. Tämän jälkeen esitykset alkoivat muissa Pohjoismaissa, Ranskassa ja Hollannissa.
Juoni

Sarjan päähenkilöt kultapanda Bamboo-Lee, isopanda Slo-Lee ja pussihiiri Dah-Lin auttavat pulasta uhanlaisia eläinlajeja ympäri maapalloa. Heitä kuljettaa ympäri maailmaan lohikäärme nimeltä Ai-Ai. Päähenkilöiden tukena on myös Ai-Ain isäntä, tutkija Now-How, joka osaa kertoa heille tietoja eri eläinlajeista. Eläinen uhkana ovat useimmiten teollisuus ja öljytuhot. Eläinten elinympäristöä yrittää tuhota Ratco-nimisen yhtiön johtaja Rateleone joukkoineen. Sarjassa ei esiinny yhtään ihmishahmoa. Tuottaja Livsonin mukaan rottahahmot "kuvaavat ihmisiä".
Sarja Suomessa

Suomen televisiossa piirrossarja esitettiin ensimmäistä kertaa MTV3-kanavalla vuosina 1995–1996. Ensimmäisellä esityskerralla sarjaa esitettiin sunnuntaisin alkuillan ohjelmistossa. Ensimmäisen jakson ensiesitys oli 18. elokuuta 1995. Koko sarjan ensiesityksen jälkeen lähes heti ensimmäinen uusintakierros alkoi, jolloin sarjaa esitettiin lauantaiaamuisin. Toinen uusinta alkoi lähes heti ensimmäisen uusintakierroksen jälkeen, jolloin sarjan esityspäivä siirtyi maanantai-iltapäivään. Tämän jälkeen tuli pitempi tauko, ja Bambukarhujen seuraava uusinta alkoi MTV3:lla loppuvuodesta 2005, jolloin sarjan jaksoja esitettiin toukokuuhun 2006 asti, jolloin sarja jäi toistaiseksi tauolle. Uusinnat jatkuivat tammikuussa 2007. Viimeiset uusitut jaksot esitettiin loppuvuodesta 2007. Viimeisimmällä uusintakierroksella osa jaksoista esitettiin eri järjestyksessä kuin aiemmilla uusintakierroksilla.
Sarjan jaksoja julkaistiin kotitalouksiin myydyissä VHS-kaseteissa. Yhdessä videokasetissa oli kaksi jaksoa. Videokasettien julkaisijana toimi Finnkino.
Sarjan ensiesityksen aikaan julkaistiin lukuisia Bambukarhut-aiheisia oheistuotteita, kuten muun muassa soundtrack CD-levy, makeispussi ja lautapeli.
Suomenkieliset ääninäyttelijät

| 0 | 1 | 2 |
| --- | --- | --- |
|  Veikko Honkanen  | … |  Now-How, Rataleone, sivuäänet   |
|  Titta Jokinen  | … |  Ai-Ai, sivuäänet   |
|  Ari Parviainen  | … |  Rotta Ykkönen, Rotta Kolmonen   |
|  Olli Parviainen  | … |  sivuäänet   |
|  Jenni Sivonen  | … |  Dah-Lin, sivuäänet   |
|  Petteri Summanen  | … |  Slo-Lee, sivuäänet   |
|  Jarkko Tamminen  | … |  Bambo-Lee, Rotta Kakkonen, sivuäänet   |
|  Henna Haverinen  | … |  sivuäänet   |
|  Mari Vainio  | … |  sivuäänet   |
|  Annamari Metsävainio  | … |  sivuäänet   |
|  Ralf Öhberg  | … |  sivuäänet   |
Sarjan musiikki

Sarjan tunnuskappaleen "Sykkivä maa" esittää artisti Titi. Tunnuskappale on käännöskappale saksalaisen artistin Nenan ja Sebastian Krumbiegelin esittämästä kappaleesta Das Lied dieser Welt, jota käytettiin sarjan saksankielisessä versiossa. Sarjan suomenkielisessä versiossa lauluja esittävät muun muassa Kirka ja Sani. Sarjassa esitetyistä lauluista julkaistiin albumi.
Jean Delay

Jean Delay (14. marraskuuta 1907 Bayonne, Ranska – 29. toukokuuta 1987 Pariisi, Ranska) oli ranskalainen psykiatri, neurologi ja tietokirjailija sekä Ranskan akatemian jäsen.
Jean Delay oli kirurgi Maurice Delayn poika. Jean aloitti lääketieteellisessä koulussa jo 16-vuotiaana. Hänestä tuli kuuluisan pariisilaisen Pitié-Salpêtrière-sairaalan neuropsykiatri 29-vuotiaana ja Saint Annen sairaalan psykiatrian professori 39-vuotiaana.
Delay teki paljon merkittävää tutkimustyötä. Vuonna 1939 hän perusti Ranskan ensimmäisen EEG-laboratorion. Hän toi myös sähköhoidon Ranskaan ja tutki tämän fysiologisia ja psykologisia vaikutuksia. Delayn tunnetuimmat työt lienevät kuitenkin psykofarmakologian puolella. Hän tutki monien huumeiden, kuten LSD:n, vaikutusta ihmisen psykologiaan ja käyttäytymiseen. Kumppaninsa Pierre Denikerin kanssa hän ehdotti ensimmäisenä fenotiatsiinin käyttöä skitsofrenian hoidossa vuonna 1952.
Ranskan akatemian jäseneksi Delay otettiin vuonna 1959. Hän kuoli vuonna 1987.
Jean Delayn tytär näyttelijä Florence Delay valittiin Ranskan akatemiaan vuonna 2001 ja hänen poikansa Claude Delay on psykoanalyytikko ja kirjailija.
Aiheesta muualla

Jean Delay Ranskan akatemian sivuilla (Arkistoitu – Internet Archive) (ranskaksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Japani  Tšekki  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB 
Muut:  SNAC  IdRef
Tšekin metsät

Tyypillistä metsää Tšekissä
Tšekin metsät ovat pääasiassa havumetsiä; kaikkiaan ne peittävät nykyisellään 34,1 prosenttia maan pinta-alasta, ja lukema kasvaa jatkuvasti. 75 prosenttia metsistä on talouskäytössä, kun taas suojelualueita on 13 prosenttia. Yhteensä metsien pinta-ala on 2,6 miljoonaa hehtaaria; suurin yksittäinen metsäalue on Saksan rajalla sijaitseva Baijerin metsä, jonka pinta-ala on yli 2 000 neliökilometriä. Puuraja kulkee noin 1 400 metriä merenpinnan yläpuolella.
Monet metsät on muutettu viljellyiksi kuusimetsiksi, ja suuri osa maan alkuperäisistä metsistä on kaadettu jo kauan sitten viljelysmaan ja puutavaran saamiseksi. Lehtipuiden osuus puustosta onkin vain 23 prosenttia, kun luonnontilassa odotettavissa oleva osuus olisi 65 prosenttia. Kuusen osuus puuston tilavuudesta on 63 prosenttia ja männyn 15 prosenttia. Tyypillisiä tšekkiläisen metsän puulajeja ovat muun muassa tammet, kuuset ja pihdat sekä pyökki, valkopyökki, euroopanlehtikuusi, rauduskoivu, saarni ja lepät. Metsälehmusta pidetään maan kansallispuuna.
Jean-Baptiste Vuillaume

Jean-Baptiste Vuillaume (7. lokakuuta 1798 – 19. maaliskuuta 1875) oli ranskalainen viulunrakentaja.
Jean-Baptiste Vuillaume
Vuillaume oli neuvokas kauppamies ja sai työstään myös useita kansainvälisiä tunnustuksia. Muun muassa akustiikkaa opiskellut Vuillaume sai haltuunsa kuuluisan italialaisen soitinrakentajan, Antonio Stradivarin, vuonna 1716 rakentaman Salabue-viulun 1800-luvun puolivälissä. Vuillaumen vävy nimesi sen Messiaaksi, koska odotus oli ollut sen arvoista. Vuillaume alkoi rakentaa kopioita viulusta ja hänestä kehkeytyi yksi Euroopan arvostetuimmista soitinrakentajista. Näiden lisäksi hän kopioi myös Giuseppe Guarnerin tekemiä viuluja. Hän rakensi elämänsä aikana yli 3000 soitinta, viulujen lisäksi muun muassa Oktobasson.
LähiTapiolan Vuillaume-viulu

LähiTapiola hankki omistukseensa Vuillaume-viulun, joka on valmistettu vuonna 1873. Se on kopio Messias-viulusta. Messias-viulu täytti 300 vuotta vuonna 2016, ja se oli näytteillä Cremonassa kolmen Vuillaumen rakentaman kopion kanssa. Tämä viulu oli yksi näyttelyssä olleista. Viulu on erinomaisessa kunnossa ja sillä on viisi aitoustodistusta. Viulu on ollut eurooppalaisilla ja amerikkalaisilla keräilijöillä, ja tätä ennen se on ollut viulutaiteilija Manrico Padovanin konserttikäytössä. Vuillaume-viulu hankittiin Italian Cremonasta yhdeltä Euroopan arvostetuimmista viulujen välittäjistä ja myyjistä Eric Blotilta. Vuonna 2018 viulu annettiin Tampere Filharmonian käyttöön pitkäaikaisella lainasopimuksella.
Vuillaume-viulun käyttäjiä

Vuillaume-viulu on erinomainen konserttiviulu, ja sen käyttäjiä ovat olleet muiden muassa Fritz Kreisler, Ruggiero Ricci, Isaac Stern, Pinchas Zukerman, Hilary Hahn, Nemanja Radulović ja Nikita Borisoglebski.
Aiheesta muualla

Kuvia tai muita tiedostoja aiheesta Jean-Baptiste Vuillaume Wikimedia Commonsissa
The Violin - VUILLAUME's biography Editions Montparnasse. Arkistoitu 23.1.2021. Viitattu 30.11.2018 (englanniksi).
Violin by Jean Baptiste Vuillaume, Paris, ca. 1871 Library of Congress. Viitattu 30.11.2018 (englanniksi).
Bonsey, David: In focus: an 1868 Amati copy by Jean-Baptiste Vuillaume The Strad. 3.9.2018. Viitattu 30.11.2018 (englanniksi).
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Belgia  Yhdysvallat  Alankomaat 
Taiteenala:  MusicBrainz 
Henkilöt:  Deutsche Biographie 
Muut:  IdRef
Rick Ross

| Rick Ross |
| --- | --- |
 Rick Ross esiintymässä vuonna 2014.
Henkilötiedot
Syntynyt: 28. tammikuuta 1976 (ikä 49) Coahoma County, Mississippi, Yhdysvallat
Muusikko
Taiteilijanimi:  Rick Ross, Rozay
Tyylilajit:  rap, mafioso rap
Yhtyeet:  Triple C's
Levy-yhtiöt:  Suave House Records Slip-n-Slide Def Jam Poe Boy Maybach Music
Aiheesta muualla
www.godforgivesidont.com
  [ Muokkaa Wikidatassa ] [ ohje ]  
William Leonard Roberts II (s. 28. tammikuuta 1976 Coahoma County, Mississippi, Yhdysvallat), tunnetaan paremmin taiteilijanimellään Rick Ross (tyyliteltynä RICK RO$$) on yhdysvaltalainen rap-artisti. Rick Rossin taiteilijanimi tulee samannimisestä huumekauppiaasta. Rick Ross perusti levy-yhtiön Maybach Music Group vuonna 2009.
Biografia

Rick Ross syntyi Mississippissä vuonna 1976 mutta varttui Carol Cityssä Floridassa. Valmistuttuaan Carol City Senior High Schoolista hän jatkoi opintojaan Albany State Universityssä. Myöhemmin hän liittyi 8Ball & MJG:n Suave House Recordsiin. Ross teki myös sopimuksen Slip-n-Slide -levy-yhtiön kanssa.
19. lokakuuta 2011 Ross joutui sairaalaan ja perumaan keikkansa. Hänellä on ollut toistuvia ongelmia terveytensä kanssa.
Musiikkiura > 2006: Port of Miami

Rick Rossin debyyttialbumi Port of Miami julkaistiin maaliskuussa 2006. Albumi sijoittui heti ilmestyttyään Billboard 200 listan kärkipaikalle 187,000 viikkomyynnillään. Rolling Stone -lehti ennusti albumin olevan kesän suurin hip hop julkaisu. Port of Miami ylitti kultarajan 8. marraskuuta 2006. Samana vuonna Ross vieraili DJ Khaledin Listennn... the Album -albumin "Born-N-Raised" ja "Holla at Me" -kappaleilla.
Musiikkiura > 2008: Trilla

Toinen studioalbumi Trilla julkaistiin maaliskuussa 2008. Kuten Port of Miami, tämäkin albumi sijoittui ensimmäisellä viikolla Billboard 200 -listan ykköspaikalle. Albumin esikoissingle "Speedin'", jolla vierailee R. Kelly sijoittui 121. sijalle Billboard Hot 100 -listalla. Toinen single "The Boss" (mukana T-Pain) sijoittui saman listan 17. sijalle. Kolmannella "Here I Am" -singlellä vierailee Nelly ja Avery Storm. Toukokuussa julkaistiin neljäs "This Is the Life" -single, jolla vierailee Trey Songz.